Breisgau-S-Bahn 2020

**Briisgau-S-Baan 2020** isch è Brojèkt für s Yrichtè von èm S-Baan-Sischteem im Großruum Fryburg. S Brojèkt isch vom Zwèckvoband Regio-Naavokeer Fryburg (ZRF) is Läbbè gruèfè worrè isch. Dè Bedryb söll in èrè èrschtè Uusbauschtufè im Novembèr 2018 uffgnõ wörrè. Im Novembèr 2012 hèt dè DB Netz bekannt gää, dass es Brojèkt bis zuè drei Mòl düèrer wörrè chönnt, uss blaantè 290&nbsp;Millionè Euro chönntet also öppè 870 Millionè Euro wörrè. Dõrum söll s Konzèpt znägscht nu mit Abschtrich umgsetzt wörrè.

## Gschichté
### Hintergrund
Unter m Brojèktnammè „Briisgau-S-Baan 2005“ isch uff dè Pilotschtreggè (Briisacher Baan, Elzdalbaan un öschtlichè Kaiserschtuèlbaan) è neus Vokeerskonzèpt entwicklèt worrè. Sèlli Baanlinniè sin uusbaut worrè, d Baanhööf modernisyrt un s Faarblaanaagebot dütlich uusgweitet worrè. Dagsübber vokeerèd di Züüge im Halbschtundètagt. Uff dè Briisacher Baan hèt d Briisgau S-Baan GmbH 1997 dè Bedryb vo dè Dütschè Baan übbernõ. Sitdèm wörrèd Regio-Shuttle (RS1) ygsetzt. Sit Mai 2000 vokeerèd d Züüg vo dè SWEG uff dè öschtlichè Kaiserschtuèlbaan zwüschè Goddènè un Baalingè im Halbschtundètagt, zwei neui Haltepüngt sin uffgmacht worrè. Uff dè Elzdalbaan vokeert sit Dezembèr 2002 ebbèfalls d Briisgau-S-Baan GmbH, bis zum Septembèr 2004 sin alli Stationè modernisyrt worrè. Dè Faargaschtzuèwachs hèt uff dè Elzdalbaan innerhalb vo zee Johr 300 % bedrait.

### Blaanung
Am 18.&nbsp;Mai 2012 isch è Finanzyrungsvoybarung übber dè Uusbau vo dè Elzdalbaan un dè Hinterè Höllèdalbaan vo Neuschtadt bis Donaueschingè mit dè Baan unterzeichnèt worrè. D Koschtè sin im Johr 2011 uff 290&nbsp;Millionè Euro eschtimyrt worrè. Im Novembèr 2012 hèt d Baan bekannt gää, dass dè Uusbau vo dè Streggè bis zu drei Mòl düèrer wörrè chönnt. Zum Byschpill söll dè Uusbau vo dè Elzdalbaan 66&nbsp;Millionè Euro statt dè aagsetztè 19&nbsp;Millionè Euro koschtè. Druffhy hèt sich d baddè-württèbärgischi Landesregyrung bereit erklärt, d Briisacher Baan un d Elzdalbaan z übbernää un sèlber uuszbauè. Ußerdèm brüèft s Land, ob d Finanzyrung vo dè Faarzüüg z unterschtützè.

### Uusschriibung vo dè Vokeersleischtungè

D Vokeersleischtungè für d Briisgau S-Baan sin europawitt uusgschribbè worrè. Um mee Wettbewèrb z ermöglichè, isch s Streggènetz dèzuè in drei Netz für d Vogaab uffdeilt.

## Maßnaamè

I dè Kooperationsvoybarung zwüschè RVG un NVBW vom 11.&nbsp;März 2009 gòt s um d Elegtrifizyrung vo folgendè Streggè im Fryburger Ruum bis zum Johr 2018:
* KBS 723: Briisach – Rygel-Malterdingè (Kaiserschtuèlbaan)
* KBS 724: Rygel Ort – Goddene (Kaiserschtuèlbaan)
* KBS 725: Bad Chrotzige – Münschterdal (Münschterdalbaan); 2013 fèrtig gmacht
* KBS 726: Denzlingè – Elzach (Elzdalbaan)
* KBS 727: Neuschtadt – Donaueschingè (Höllèdalbaan)
* KBS 729: Fryburg – Briisach (Briisacher Baan)

Nõch dè Fèrtigschtellung vom 3. un 4. Gleis söll ußerdèm d Fryburger Güèterumgeeigsbaan durch dè Bau vo zwei Vobindungskurvè am Chrützungspungt mit dè Briisacher Baan für dè Personèvokeer bruucht wörré.

Im Brojèkt gòt s au um d Modernisyrung un dè barrièrefreyè Uusbau vo dè Stationè uff è einheitlichi Perronhöchi vo 55&nbsp;Zentimeter übber Schinnèobberkantè. Mittelfrischtig isch ußerdèm dè Neubau vo mengè Haltepüngt vorgsää.

* Rhydalbaan: Eschbach-Tunsel, Fryburg-Vauban (statt èm Hp Fryburg-St. Georgè), Fryburg Komturblatz (statt èm Hp Fryburg-Hèrdèrè)
* Höllèdaalbaan: Fryburg Prässehuus, Fryburg Stadthallè, Fryburg Kapplerdal, Birchèhof
* Güèterumgehigsbaan: Fryburg-St. Georgè, Fryburg-Haslach, Fryburg Runzmattèwäg, Fryburg Messebaanhof, Fryburg Tullaschtrõß

Zuèsätzlich söll s Strõßébaanetz vo Fryburg dütlich erwitterèt wörrè un Umschtygebaanhööf mit dè regionalè Baanschtreggè entschtõ. Drübber usè söllèd diè regionalè Buslinnié uff dè Baanvokeer abgschtimmt wörrè.

## Uusbauschtufè

### 2018

D Linniè S1/S11 söll halbschtündlich z Goddene un stündlich z Titisee gflüglèt wörrè, sèllèwäg git s mee umschteigefreyi Dirèktvobindungè.
 

### Zylkonzèpt

S Zylkonzèpt sièt acht Linniè vor un söll 235&nbsp;km lang wörrè. Im Voglych zum Uusbauzuèschtand 2018 sin unter andrèm èn durchgängigè 30-Minutè-Tagt bis Elzach, d Füürung vo dè S2 un S3 übber d Güèterbaan, d Volängerung vo dè S41 bis Sasbach un èn 15-Minutè-Tagt uff èm Abschnitt zwüschè Himmelrych un Goddene vorgsää sin. D S-Baan-Linniè hängt abber vom Bau vom drittè un vyrtè Gleis vo dè Rhydalbaan i dè Obberrhyebèni ab, well bi zwei Gleis suscht nit gnuèg Kapazidät für dè Regionalvokeer bzw. S-Baan zur Vofüègung stòt.

## Weblinggs
* Informationè vom ZRF übber s Naavokeerskonzèpt Briisgau-S-Baan
* Datè zum Naavokeerskonzépt vom Briisgau-S-Baan
* Brojèktdagebuèch vo dè Dütschè Baan

## Einzelnõchwys